El a făcut aceste declaraţii, într-o emisiune la Realitatea TV, în contextul discuţiilor despre modul în care autorităţile au intervenit pentru deszăpeziri.

"Din 80 de oameni sau 64 câţi au murit (...) unul singur a murit în maşină, restul a murit şi a adormit acolo", a spus Toader.

UIterior, la o altă televiziune, el a declarat că singurul lucru pe care l-a spus a fost că printre cei morţi au fost şi oameni ieşiţi de la cârciumi.

"Eu am spus ca înte cei 70 şi ceva de morţi au fost şi oameni pe care i-a găsit la marginea drumului, ieşind din cârciumi", a spus Toader.

În România au murit în total 74 de oameni prin hipotermie severă de la avertizarea de Cod galben de ger, emisă de meteorologi, până luni, majoritatea vicimelor fiind găsite în spaţii libere, şase dintre cazuri fiind înregistrate în ultimele 24 de ore, anunţă Ministerul Sănătăţii.